# Euroopa Liidu C 25A/18.

| | ISSN 1977-0898 |
| --- | --- |
| Euroopa Liidu
  Teataja | C 25A |
| | |
| Eestikeelne väljaanne | Teave ja teatised | 65. aastakäik18. jaanuar 2022 |

ISSN 1977-0898

Euroopa Liidu

Teataja

C 25A

Eestikeelne väljaanne

Teave ja teatised

65. aastakäik18. jaanuar 2022

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2022/C 25 A/01 | Euroopa Komisjoni Teadusuuringute Ühiskeskus — Teade vaba ametikoha kohta: tuumaohutuse ja -julgeoleku direktoraadi direktor (palgaaste AD 14) (Personalieeskirjade artikli 29 lõige 2) — COM/2022/10411 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2022/C 25 A/01

Euroopa Komisjoni Teadusuuringute Ühiskeskus — Teade vaba ametikoha kohta: tuumaohutuse ja -julgeoleku direktoraadi direktor (palgaaste AD 14) (Personalieeskirjade artikli 29 lõige 2) — COM/2022/10411

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 18.1.2022 | ET | Euroopa Liidu Teataja | CA 25/1 |
| --- | --- | --- | --- |

18.1.2022

ET

Euroopa Liidu Teataja

CA 25/1

---

EUROOPA KOMISJONI TEADUSUURINGUTE ÜHISKESKUS

Teade vaba ametikoha kohta: tuumaohutuse ja -julgeoleku direktoraadi direktor (palgaaste AD 14)

(Personalieeskirjade artikli 29 lõige 2)

COM/2022/10411

(2022/C 25 A/01)

Teadusuuringute Ühiskeskus

Teadusuuringute Ühiskeskus (JRC) on Euroopa Komisjoni teadus- ja teadmustalitus, mille ülesanne on toetada sõltumatu tõendusmaterjaliga Euroopa Liidu poliitika kujundamist kõigis selle etappides. JRC tegutseb viies liikmesriigis (Belgias, Hispaanias, Itaalias, Madalmaades ja Saksamaal). Rohkem teavet saab veebilehelt https://ec.europa.eu/jrc.

JRC tuumaohutuse ja -julgeolekualane teadustegevus käsitleb peamisi teaduslikke ja tehnoloogilisi aspekte, mis on seotud praeguste ja tulevaste ühiskondlike vajaduste ja väljakutsetega. See tugineb JRC strateegia 2030 kolmele alusmõõtmele: õiglus, vastupidavus ja konkurentsivõime. JRC tuumaalane kõrgetasemeline teadustegevus on üldiselt tunnustatud ning keskuse oskused, pädevus ja rajatised on kogu maailmas ainulaadsed.

Pakutav ametikoht

Direktor juhib JRC tuumaalase teadus- ja arendustegevuse direktoraati (direktoraat G: tuumaohutuse ja -julgeoleku direktoraat). Tegemist on ametikohaga, mis on väga nähtav ja võib järgmistel aastakümnetel mõjutada Euratomi teadusuuringute suunda.

JRC direktoraadi G peamine ülesanne on rakendada JRC Euratomi teadus- ja koolitusprogrammi ning hoida alal ja levitada Euroopa tuumaalast pädevust, et toetada kõiki ELi liikmesriike. Väga oluline on tihe koostöö ja vastastikune täiendavus Euroopa Liidu liikmesriikide ja riiklike organisatsioonide teaduspoliitikaga. JRC direktoraat G toetab ELi talitusi tuumapoliitika ja teadusdiplomaatia algatustes sõltumatute, tehniliste ja teadusalaste eksperditeadmiste ning teadmushalduse kaudu. Samuti on direktoraat G oluline aktiivne partner rahvusvahelistes võrgustikes ning teeb koostööd rahvusvaheliste organisatsioonide ja juhtivate akadeemiliste ringkondade, uurimisinstituutide ja muude sidusrühmadega.

Direktoraadi G direktor annab aru peadirektori asetäitjale (DDG.1). Direktoraat G koosneb üheksast üksusest, millest kaks tegutsevad vahetult direktori alluvuses, ülejäänud seitse üksust on jaotatud kaheks temaatiliseks osakonnaks (tuumajulgeolek ning tuumajulgeolek ja tuumaenergiaalased kaitsemeetmed). Direktoraat G tegutseb neljas kohas: Karlsruhes (DE), Ispras (IT), Pettenis (NL) ja Geelis (BE).

Direktor vastutab ka Karlsruhe keskuse haldamise eest, tegutsedes vastuvõtva riigi õigusaktides määratletud tuumavaldkonna loa omanikuna. Keskuse direktor võtab kõik vajalikud meetmed, et tagada tegevuskohas kõikide isikute ja rajatiste ohutus, näeb ette kõigi töötajate tööohutuse ühtlustatud tegevuspõhimõtted ning tegutseb keskuse hädaolukordade lahendamise juhi ja koordineerijana. JRC Karlsruhe keskuse direktor vastutab kõigi tuumavaldkonna loaga seotud ohutus- ja julgeolekumeetmete täitmise eest. Keskuse direktor ergutab kõigi kohapeal tegutsevate talituste vahelist koostööd ning säilitab avatud ja konstruktiivsed suhted kohalike personalikomiteedega. Ta esindab komisjoni ja JRC huve välis- ja siseüritustel, pöörates erilist tähelepanu suhetele kohalike ametiasutuste ja Euroopa kooliga.

Direktor tagab tugeva ja tõhusa juhtimise ning hoolitseb selle eest, et kõik direktoraadi meeskonnad on tegevusse kaasatud ja produktiivsed ning järgivad JRC tuumastrateegiat, et rakendada Euratomi tööprogrammi koostöö vaimus. Direktor peaks aitama kaasa ka direktoraadi ülesannete pikaajalise visiooni väljatöötamisele ning JRC strateegia üldisele rakendamisele.

Sobiv kandidaat (valikukriteeriumid)

Kandidaat peaks täitma järgmised valikukriteeriumid.

Juhtimisoskused

| — | Tõendatud oskus hallata rahalisi vahendeid avaliku teenuse osutamise tingimustes. |
| --- | --- |

—

Tõendatud oskus hallata rahalisi vahendeid avaliku teenuse osutamise tingimustes.

| — | Hea strateegiline mõtlemine ja suutlikkus rakendada seda praktikas meetmete väljatöötamisel ning seada prioriteete ja eesmärke. |
| --- | --- |

—

Hea strateegiline mõtlemine ja suutlikkus rakendada seda praktikas meetmete väljatöötamisel ning seada prioriteete ja eesmärke.

| — | Tõendatud suutlikkus juhtida, motiveerida ja arendada meeskondi parimal võimalikul viisil nii kohapeal kui ka distantsilt. |
| --- | --- |

—

Tõendatud suutlikkus juhtida, motiveerida ja arendada meeskondi parimal võimalikul viisil nii kohapeal kui ka distantsilt.

| — | Kasuks tuleb võime juhtida tehnilistes või rakendusuuringute projektides rahvusvahelisi meeskondi ja/või eksperdirühmi. |
| --- | --- |

—

Kasuks tuleb võime juhtida tehnilistes või rakendusuuringute projektides rahvusvahelisi meeskondi ja/või eksperdirühmi.

Erioskused ja kogemused

| — | Erialane töökogemus direktoraadi hallatavates valdkondades, eelkõige tuumaohutuse ja -julgeoleku ning tuumaenergiaalaste kaitsemeetmete valdkonnas. |
| --- | --- |

—

Erialane töökogemus direktoraadi hallatavates valdkondades, eelkõige tuumaohutuse ja -julgeoleku ning tuumaenergiaalaste kaitsemeetmete valdkonnas.

| — | ELi institutsioonides ja komisjoni talitustes töötamise või nendega koostöö kogemus, eelkõige teaduse ja poliitika koostoime kontekstis. |
| --- | --- |

—

ELi institutsioonides ja komisjoni talitustes töötamise või nendega koostöö kogemus, eelkõige teaduse ja poliitika koostoime kontekstis.

| — | Oskus luua ja hoida toimimas tuumapoliitika ja -uuringutega tegelevate teadusringkondade professionaalset võrgustikku. |
| --- | --- |

—

Oskus luua ja hoida toimimas tuumapoliitika ja -uuringutega tegelevate teadusringkondade professionaalset võrgustikku.

| — | Oskus tulemuslikult suhelda ja teha koostööd Saksamaa riiklike/kohalike ametiasutustega, nagu seda nõuab keskuse juhi roll. |
| --- | --- |

—

Oskus tulemuslikult suhelda ja teha koostööd Saksamaa riiklike/kohalike ametiasutustega, nagu seda nõuab keskuse juhi roll.

| — | Kasuks tuleb tuumateaduse- või -tehnoloogiaalane taust. |
| --- | --- |

—

Kasuks tuleb tuumateaduse- või -tehnoloogiaalane taust.

Isikuomadused

| — | Tõendatud suutlikkus luua usaldusväärseid töösuhteid sidusrühmadega ja suutlikkus esindada komisjoni asjakohaselt kõigis kontaktides asutusesiseste ja -väliste sidusrühmadega, sealhulgas ELi liikmesriikide ametiasutuste ja üldsusega. |
| --- | --- |

—

Tõendatud suutlikkus luua usaldusväärseid töösuhteid sidusrühmadega ja suutlikkus esindada komisjoni asjakohaselt kõigis kontaktides asutusesiseste ja -väliste sidusrühmadega, sealhulgas ELi liikmesriikide ametiasutuste ja üldsusega.

| — | Suurepärane suhtlemis- ja läbirääkimisoskus. |
| --- | --- |

—

Suurepärane suhtlemis- ja läbirääkimisoskus.

| — | Suurepärane organiseerimisvõime ja oskus lahendada kontseptuaalse ja tegevustasandi probleeme tulemustele suunatud lähenemisviisi abil. |
| --- | --- |

—

Suurepärane organiseerimisvõime ja oskus lahendada kontseptuaalse ja tegevustasandi probleeme tulemustele suunatud lähenemisviisi abil.

| — | Oskus jagada teavet ning teha koostööd teiste sama valdkonna juhtide ja kolleegidega. |
| --- | --- |

—

Oskus jagada teavet ning teha koostööd teiste sama valdkonna juhtide ja kolleegidega.

Nõuded kandidaadile (osalemistingimused)

Kandidaat, kes soovib valikumenetluses osaleda, peab avalduste esitamise lõppkuupäeval täitma järgmised vormilised tingimused.

| — | Kodakondsus: kandidaadil peab olema ühe Euroopa Liidu liikmesriigi kodakondsus. |
| --- | --- |

—

Kodakondsus: kandidaadil peab olema ühe Euroopa Liidu liikmesriigi kodakondsus.

| — | Akadeemiline kraad või diplom: kandidaadil peab olema:






  — | lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat, |
| --- | --- | --- |

—

Akadeemiline kraad või diplom: kandidaadil peab olema:

—

lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat,

| — | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast erialast töökogemust ei arvestata allpool nõutud ülikoolijärgse töökogemuse hulka). |
| --- | --- |

—

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast erialast töökogemust ei arvestata allpool nõutud ülikoolijärgse töökogemuse hulka).

| — | Erialane töökogemus: kandidaadil peab olema vähemalt 15aastane ülikoolijärgne erialane töökogemus (1) tasemel, mis vastab eespool osutatud kvalifikatsioonile. Sellest töökogemusest vähemalt viis aastat peab olema pakutava ametikohaga seotud valdkonnas. |
| --- | --- |

—

Erialane töökogemus: kandidaadil peab olema vähemalt 15aastane ülikoolijärgne erialane töökogemus (1) tasemel, mis vastab eespool osutatud kvalifikatsioonile. Sellest töökogemusest vähemalt viis aastat peab olema pakutava ametikohaga seotud valdkonnas.

| — | Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (2). |
| --- | --- |

—

Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (2).

| — | Keeleoskus: kandidaat peab oskama üht Euroopa Liidu ametlikku keelt (3) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest/vestlus toimuda selles teises keeles. |
| --- | --- |

—

Keeleoskus: kandidaat peab oskama üht Euroopa Liidu ametlikku keelt (3) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest/vestlus toimuda selles teises keeles.

| — | Vanusepiir: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66-aastaseks (vt personalieeskirjade (4) artikli 52 punkt a). |
| --- | --- |

—

Vanusepiir: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66-aastaseks (vt personalieeskirjade (4) artikli 52 punkt a).

Valikumenetlus ja ametisse nimetamine

Valikumenetlus ja ametisse nimetamine toimub vastavalt Euroopa Komisjoni personalivaliku- ja värbamismenetlustele (vt dokument, mis käsitleb kõrgema järgu ametnike suhtes kohaldatavat poliitikat) (5).

Valikumenetluse raames moodustab Euroopa Komisjon eelvalikukomisjoni. Eelvalikukomisjon analüüsib kõiki kandideerimisavaldusi. Kõigepealt kontrollib ta osalemistingimuste täitmist ja teeb kindlaks kandidaadid, kellel on eespool nimetatud valikukriteeriumide põhjal parim profiil ja kes võidakse kutsuda vestlusele eelvalikukomisjoniga.

Pärast neid vestlusi teeb eelvalikukomisjon oma otsuse ja koostab nimekirja kandidaatidest, kes kutsutakse vestlusele ametisse nimetamise küsimustega tegelevasse Euroopa Komisjoni nõuandekomiteesse. Nõuandekomitee otsustab eelvalikukomisjoni otsuse põhjal, millised kandidaadid vestlusele kutsutakse.

Kandidaadid, kes on kutsutud vestlusele nõuandekomiteesse, osalevad ka juhtimisalases hindamiskeskuses väliste personalikonsultantide korraldataval hindamisel, mis kestab terve päeva. Vestluse ja hindamiskeskuse aruande põhjal koostab ametisse nimetamise küsimustega tegelev nõuandekomitee nimekirja kandidaatidest, keda ta peab ametikohale sobivaks.

Nõuandekomitees välja valitud kandidaadid kutsutakse vestlusele asjaomase valdkonna eest vastutava(te) Euroopa Komisjoni volinikuga/volinikega ja JRC juhatajate nõukogu liikmetega.

Pärast neid vestlusi teeb Euroopa Komisjon ametisse nimetamise otsuse.

Lisaks peab väljavalitud kandidaat olema täitnud kõik õiguslikud kohustused seoses sõjaväeteenistusega, esitama asjaomased iseloomustused, mis näitavad tema sobivust töökohustuste täitmiseks, ja olema füüsiliselt võimeline neid täitma.

Väljavalitud kandidaadil peaks olema oma liikmesriigi julgeolekuasutuse väljastatud kehtiv salastatud teabele juurdepääsu luba või võimalus see saada. Tegemist on juurdepääsuloaga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse kontrolli kooskõlas kohaldatavate siseriiklike julgeolekualaste õigusnormidega, ning mis tõendab, et isikule võib anda juurdepääsu teatava tasemeni salastatud teabele. (Juurdepääsuloa saamiseks vajaliku menetluse saab algatada ainult tööandja, mitte aga isik ise).

Kandidaat ei saa juurdepääsu teabele, mille ELi salastatud teabe tase on CONFIDENTIEL UE/EU CONFIDENTIAL või kõrgem, ning ta ei või osaleda koosolekutel, kus sellist teavet arutatakse, enne kui asjaomane liikmesriik on andnud talle juurdepääsuloa ja julgeolekukontrolli menetlus koos õigusaktidega nõutava Euroopa Komisjoni julgeolekudirektoraadi poolse julgeolekuülevaatega on lõpule viidud.

Võrdsed võimalused

Vastavalt personalieeskirjade artiklile 1d taotleb Euroopa Komisjon strateegilist eesmärki saavutada oma praeguse ametiaja lõpuks sooline võrdõiguslikkus kõigil juhtimistasanditel ning kohaldab võrdsete võimaluste poliitikat, kutsudes üles selliste taotluste esitamisele, mis võiksid kaasa aidata suuremale mitmekesisusele, soolisele võrdõiguslikkusele ja üldisele geograafilisele tasakaalule.

Teenistustingimused

Palga- ja teenistustingimused on sätestatud personalieeskirjades.

Väljavalitud kandidaat nimetatakse ametisse palgaastme AD 14 ametnikuna (6). Talle määratakse sõltuvalt tema eelnevast erialasest töökogemusest selle palgaastme 1. või 2. järk.

Juhime kandidaatide tähelepanu sellele, et personalieeskirjade kohaselt peavad kõik uued töötajad edukalt läbima üheksakuulise katseaja.

Töökoht on Saksamaal Karlsruhes, kus direktoraat asub.

Tööle saab asuda alates 1. novembrist 2022.

Sõltumatus ja huvide deklaratsioon

Enne ametikohale asumist peab väljavalitud kandidaat kinnitama, et ta kohustub tegutsema sõltumatult avalikes huvides, ja deklareerima huvid, mis võivad ohustada tema sõltumatust.

Avalduste esitamise kord

Kontrollige enne kandideerimisavalduse esitamist hoolikalt, kas Te täidate kõik osalemistingimused („Nõuded kandidaadile“), eriti diplomi, kõrgel juhtival ametikohal töötamise kogemuse ning keeleoskuse kohta kehtestatud nõuded. Kandidaadid, kes osalemistingimusi ei täida, langevad valikumenetlusest automaatselt välja.

Kandideerimisavalduse esitamiseks tuleb registreeruda internetis järgmisel veebisaidil ja järgida valikumenetluse eri etappe käsitlevaid juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus, eelistatavalt Europass CV formaadis (7) elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus ise ühendust.

Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu

Avalduste esitamise lõppkuupäev

Avalduste esitamise lõppkuupäev on 15. veebruaril 2022 kell 12.00 päeval Brüsseli aja järgi. Hiljem ei ole kandideerimisavaldust enam võimalik esitada.

Õigeaegse veebis registreerumise eest vastutab kandidaat ise. Soovitame tungivalt mitte oodata avalduse esitamisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast avalduse esitamise lõppkuupäeva möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaadil on keelatud võtta otse või kaudselt, isiklikult või kellegi vahendusel ühendust valikukomisjonide liikmetega. Kõik järelepärimised tuleb saata asjaomase valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (8). Eriti pööratakse tähelepanu isikuandmete konfidentsiaalsusele ja turvalisusele.

---

(1)  Töökogemust võetakse arvesse üksnes juhul, kui see on saadud tegeliku töösuhte raames, mis kujutab endast tegelikku tasustatud tööd töövõtjana (mis tahes liiki tööleping) või teenusepakkujana. Osaajatööd arvestatakse protsendina tõestatud töötatud täistööajast. Emapuhkust/vanemapuhkust/lapsendamispuhkust võetakse arvesse, kui seda võeti töölepingu kehtivusajal. Doktoriõpet (ka tasustamata) käsitatakse töökogemusena (maksimaalselt kolm aastat), tingimusel et see on edukalt läbitud. Ühte ja sama ajavahemikku arvestatakse ainult üks kord.

(2)  Elulookirjelduses peaks kandidaat kõigi nende aastate kohta, mille jooksul ta töötas juhtival ametikohal, esitama järgmised andmed: 1) ametinimetus ja -ülesanded; 2) alluvate arv ametikohal/-kohtadel; 3) hallatud eelarvete suurus; 4) kõrgemate ja madalamate juhtimistasandite arv ja 5) sama tasandi kolleegide arv.

(3)  https://eur-lex.europa.eu/legal-content/ET/TXT/?uri=CELEX%3A01958R0001-20130701

(4)  https://eur-lex.europa.eu/legal-content/ET/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (ainult inglise keeles)

(6)  Euroopa Liidu ametnike ja muude teenistujate töötasu ja pensionide suhtes kohaldatav paranduskoefitsient Karlsruhe puhul on alates 2020. aasta 1. juulist 98 %. Kõnealune koefitsient vaadatakse igal aastal läbi.

(7)  Europassi vormi kohase elulookirjelduse koostamise õpetus on veebiaadressil https://europa.eu/europass/et/create-europass-cv

(8)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---